**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Predĺženie platnosti licencií na služby centrálneho nástroja pre zaznamenávanie činnosti sietí a informačných systémov s podporou riešenia kybernetických bezpečnostných incidentov - Rapid7 Insight IDR Ultimate a upgrade súčasného riešenia o automatické spúšťanie testovania zraniteľností zariadení\_CP28/2024**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Alena Morvayová

 Telefón: +421 2 5950 1484

 E-mail: morvayova.alena@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:**

Obstarávateľ podľa § 9 zákona o verejnom obstarávaní.

1. **Názov zákazky:** Predĺženie platnosti licencií na služby centrálneho nástroja pre zaznamenávanie činnosti sietí a informačných systémov s podporou riešenia kybernetických bezpečnostných incidentov - Rapid7 Insight IDR Ultimate a upgrade súčasného riešenia o automatické spúšťanie testovania zraniteľností zariadení.

**Označenie zákazky:** CP 28/2024

1. **Druh zákazky:** služba
2. **Hlavné miesto** dodania tovaru/poskytnutia služieb/uskutočnenia stavebných prác: Dopravný podnik Bratislava, a. s.
3. **Výsledok verejného obstarávania (typ zmluvy, lehota na realizáciu zákazky, platobné podmienky)**:

 Typ zmluvy: Zmluva o poskytovaní služieb.

Platnosť zmluvy o poskytovaní služieb: 24 mesiacov

 Lehota poskytnutia služieb: v lehote do 30 dní odo dňa objednávky

1. **Opis predmetu zákazky**

Predmetom zákazky je predĺženie platnosti licencií na služby centrálneho nástroja pre zaznamenávanie činnosti sietí a informačných systémov s podporou riešenia kybernetických bezpečnostných incidentov - Rapid7 Insight IDR Ultimate a upgrade súčasného riešenia o automatické spúšťanie testovania zraniteľností zariadení Rapid7 Insight VM s post-implementačnou podporou“ (ďalej ako Rapid7), ktorého cieľom je ochrana počítačovej siete, koncových zariadení, informačných aktív, zaznamenávanie činnosti sietí a informačných systémov a naplnenie požiadaviek legislatívy na riešenie kybernetických bezpečnostných incidentov a opatrení pre oblasť ochrany, monitorovania, testovania bezpečnosti, riešenia a analýzy incidentov a bezpečnostných auditov, a to najmä:

- zákona č. 69/2018 Z. z. o kybernetickej bezpečnosti a o zmene a doplnení niektorých zákonov,

- vyhlášky NBÚ č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie

 *Predmet zákazky je ďalej bližšie špecifikovaný v prílohe č. 1\_Opis predmetu zákazky*

1. **Spoločný slovník obstarávania**: CPV kód:

 48730000-4 - Softvérový balík na zaistenie bezpečnosti

1. **Predpokladaná hodnota zákazky: 115 000,00 €** bez DPH
2. **Podmienky účasti:**

**Osobné postavenie**

1. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní (ZVO) a nesmie u neho existovať dôvod na vylúčenie podľa § 40 ods. 6 ZVO (konflikt záujmov nemožno odstrániť inými účinnými opatreniami) a podľa § 40 ods. 8 ZVO. Splnenie podmienky účasti podľa § 32 ods. 1 písm. f) ZVO (zákaz účasti vo verejnom obstarávaní potvrdený konečným rozhodnutím) uchádzač preukáže doloženým čestným vyhlásením podľa Prílohy č. 3. Splnenie podmienky účasti podľa § 32 ods. 1 písm. e) ZVO (oprávnenie poskytovať službu) uchádzač nepreukazuje – obstarávateľ si túto skutočnosť overí z verejne dostupných zdrojov (Obchodný register SR). Uchádzač môže preukázať splnenie podmienky účasti aj podľa § 152 ods. 1 ZVO (zápisom do zoznamu hospodárskych subjektov) alebo § 152 ods. 3 ZVO.

2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.

3. Uchádzač môže požadované doklady predbežne nahradiť aj čestným prehlásením podľa Prílohy č. 4, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do desiatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v čestnom prehlásení.

4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.

5. Doklady musia byť aktuálne (nie staršie ako tri mesiace ku dňu lehoty na predkladanie ponúk; to sa netýka dokladu podľa § 32 ods. 2 písm. e) ZVO) a musia odrážať skutočný stav v čase predkladania ponuky.

6. Ak uchádzačovi taká povinnosť zo zákona vyplýva - najneskôr v čase uzatvorenia zmluvného vzťahu musí byť uchádzač zapísaný v registri partnerov verejného sektora a súčasne nesmie mať v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nesmie mať subdodávateľa alebo subdodávateľa podľa osobitného predpisu, ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO.

**Finančné a ekonomické postavenie**

Nepožaduje sa

**Technická spôsobilosť alebo odborná spôsobilosť:**

Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje podľa:

 **§ 34 ods. 1 písm. a) ZVO;**

Minimálna požadovaná úroveň štandardov:

**(1)** Uchádzač preukáže plnenie požiadaviek podľa § 34 ods.1 písm. a) ZVO predložením:

zoznamu poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia (s obsahom podľa § 12 ods. 2 ZVO), ak odberateľom bol verejný obstarávateľ alebo obstarávateľ podľa zákona o verejnom obstarávaní.

**(2)** Obstarávateľská organizácia požaduje, aby Zoznamom poskytnutých služieb uchádzač preukázal, že v referenčnom období za predchádzajúce tri roky od vyhlásenia verejného obstarávania zrealizoval minimálne **2 (dva) projekty**, ktorých predmetom bolo poskytovanie dodanie a poskytovanie služieb komplexného nástroja pre riešenie Kyberbezpečnosti podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov a vyhlášky NBÚ č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení

Z vyššie uvedeného zoznamu bude možné zistiť nasledovné skutočnosti:

a) názov projektu/zákazky,

b) stručný popis predmetu projektu/zákazky (popis záujemcom zrealizovaných alebo realizovaných častí služby tak, aby bolo možné jednoznačne posúdiť splnenie podmienky služby rovnakého alebo podobného charakteru ako je predmet zákazky),

c) čas realizácie/plnenia projektu/zákazky, t. j. od - do (mesiac, rok),

d) názov a sídlo odberateľa/objednávateľa projektu/zákazky,

e) finančný objem projektu/zákazky v eur bez DPH,

f) meno, priezvisko, telefón a emailovú adresu kontaktnej osoby odberateľa projektu/zákazky, zodpovednej zo strany odberateľa, pre ktorého boli služby realizované,

g) hodnotenie úspešnosti zrealizovanej zmluvy

K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Úradnom vestníku EÚ.

**(\*)**Uchádzač môže na preukázanie technickej spôsobilosti alebo odbornej spôsobilosti využiť v zmysle § 34 ods. 3 ZVO technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení Zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou Zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej Zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

**(\*\*)** Uchádzač, ktorého tvorí skupina dodávateľov, preukazuje splnenie podmienok účasti týkajúce sa technickej spôsobilosti alebo odbornej spôsobilosti za všetkých členov skupiny spoločne.

**(\*\*\*)** Uchádzač môže požadované doklady nahradiť aj JED v zmysle § 39 ZVO.

Uchádzač musí spĺňať podmienky účasti podľa § 34 zákona týkajúce sa technickej alebo odbornej spôsobilosti uvedené v bode 3.1 až 3.3 tejto časti oznámenia:

**§ 34 ods. 1 písm. g) ZVO;**

Uchádzač preukáže plnenie požiadaviek podľa § 34 ods.1 písm. g) ZVO - **údajmi o vzdelaní a odbornej praxi alebo o odbornej kvalifikácií osôb určených na plnenie zmluvy**

Minimálna požadovaná úroveň štandardov:

Obstarávateľská organizácia požaduje, aby uchádzač predložil údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (špecialistov). Predložením zoznamu osôb určených na plnenie zmluvy – špecialistov uchádzač preukáže, že pre účely riadneho plnenia predmetu zákazky disponuje nasledovnými špecialistami so stanovenou kvalifikáciou a praxou.

Uchádzač preukáže, že disponuje minimálne tromi špecialistami v nasledovnej štruktúre:

**Špecialista č. 1 a č. 2 – certifikovaný špecialistami na ponúkané riešenie komplexného nástroja pre Rapid7 Insight IDR a Rapid7 Insight VM alebo ekvivalent**

**Uchádzač preukáže splnenie podmienky predložením platného certifikátu na ponúkané riešenie komplexného nástroja Rapid7 Insight IDR a Rapid7 Insight VM**

Naplnenie požadovaných minimálnych požiadaviek na kľúčových špecialistov uchádzač preukáže predložením **ekvivalentných dokladov**. Každý kvalifikovaný špecialista v uvedie:

* svoje meno a priezvisko, najvyššie dosiahnuté vzdelanie, názov a sídlo školy,
* aktuálny zamestnávateľ – IČO, druh pracovného pomeru,
* špecializácia, súčasnú pozíciu k lehote na predkladanie ponúk u aktuálneho zamestnávateľa
* zoznam riadne získaných platných certifikátov,
* prípadne ostatné relevantné informácie vo vzťahu k odbornému vzdelaniu, zručnostiam a praxi,

Ako dôkaz odbornej spôsobilosti certifikovaných špecialistov bude za každého certifikovaného špecialistu predložený životopis alebo ekvivalentný doklad a príslušný platný certifikát, resp. platné osvedčenie/doklad o odbornom zaškolení priamo výrobcom, resp. oprávneným autorizovaným distribútorom., resp. od inej akreditovanej autority splňujúcej štandardy na vystavenie tohto dokladu.

**Špecialista č. 3 – certifikovaný špecialista s platným certifikátom CySA+ alebo ekvivalent**

**Uchádzač preukáže splnenie podmienky predložením platného certifikátu osoby s platným certifikátom CySA+ alebo ekvivalent**

Naplnenie požadovaných minimálnych požiadaviek na kľúčových špecialistov uchádzač preukáže predložením **ekvivalentných dokladov**. Každý kvalifikovaný špecialista v uvedie:

* svoje meno a priezvisko, najvyššie dosiahnuté vzdelanie, názov a sídlo školy,
* aktuálny zamestnávateľ – IČO, druh pracovného pomeru,
* špecializácia, súčasnú pozíciu k lehote na predkladanie ponúk u aktuálneho zamestnávateľa
* zoznam riadne získaných platných certifikátov,
* prípadne ostatné relevantné informácie vo vzťahu k odbornému vzdelaniu, zručnostiam a praxi,

Ako dôkaz odbornej spôsobilosti certifikovaných špecialistov bude za každého certifikovaného špecialistu predložený životopis alebo ekvivalentný doklad a príslušný platný certifikát, resp. platné osvedčenie/doklad o odbornom zaškolení priamo výrobcom, resp. oprávneným autorizovaným distribútorom., resp. od inej akreditovanej autority splňujúcej štandardy na vystavenie tohto dokladu.

**§ 34 ods. 1 písm. j) ZVO;**

Uchádzač preukáže plnenie požiadaviek podľa § 34 ods.1 písm. j) ZVO - **údajmi o strojovom a technickom vybavení, ktoré má uchádzač k dispozícii na poskytnutie služby**

Minimálna požadovaná úroveň štandardov:

Obstarávateľská organizácia požaduje, aby uchádzač predložil doklad o prevádzkovaní centrálneho klientskeho pracoviska (napr. Hotline, Helpdesk alebo Callcentrum) ako jednotného kontaktného bodu pre nahlasovanie vád, problémov a požiadaviek obstarávateľskej organizácie počas poskytovania služieb podpory prevádzky a údržby. Nahlasovanie vád ako aj ostatná komunikácia obstarávateľskej organizácie musí byť umožnená v slovenskom jazyku. Uchádzač predloží čestné vyhlásenie o existencii a prevádzkovaní centrálneho klientskeho pracoviska podľa vyššie uvedených požiadaviek.

* uchádzač je povinný preukázať disponovanie certifikátom ISO/IEC 27001 (systém manažérstva informačnej bezpečnosti).
1. **Kritéria na vyhodnotenie ponúk:** Ponuky sa budú vyhodnocovať na základe najnižšej ponuky – najnižšej celkovej predpokladanej ceny za predmet zákazky v EUR bez DPH.
2. **Lehota na predkladanie ponúk uplynie dňa: 12.09. 2024 do 08:00 hod.**
3. **Spôsob a miesto na predloženie ponúk:** ponuky sa predkladajú prostredníctvom systému na elektronickú komunikáciu IS Josephine: <https://josephine.proebiz.com/sk/tender/59461/summary>
4. **Požadovaný obsah ponuky:**

 Ponuka predložená uchádzačom musí obsahovať tieto doklady v elektronickej podobe:

1. Vyplnenú a osobou oprávnenou konať za uchádzača podpísanú prílohu 2 tejto výzvy - Návrh uchádzača na plnenie kritéria;
2. Cenová tabuľka príloha č.3
3. Čestné vyhlásenie podľa Prílohy č. 4;
4. Čestné vyhlásenie dodávateľa – sankčné opatrenia podľa Prílohy č. 5;
5. Informačný formulár podľa prílohy č. 6;
6. Ďalšie doklady a dokumenty, ktorými uchádzač preukáže splnenie podmienok účasti (ak relevantné).
7. Zoznam poskytnutých služieb Príloha č.8

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy na poskytovanie služby, pričom v cene budú obsiahnuté všetky náklady spojené s plnením predmetu zákazky.

Na predloženie zmluvy o poskytovaní služieb s prílohami bude vyzvaný úspešný uchádzač v procese poskytovania súčinnosti k uzatvoreniu zmluvy.

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria predpokladaná cena celkom bez DPH za celý predmet zákazky, pričom na prvom mieste sa umiestni ponuka s najnižšou predpokladanou cenou celkom bez DPH.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

V prípade, že uchádzač predbežne nahradil doklady preukazujúce splnenie podmienok účasti uvedené v bode 10 Výzvy čestným vyhlásením podľa Prílohy č. 3, obstarávateľ môže vyzvať uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on a jeho známi subdodávatelia zapísaný v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie zmluvy o poskytovaní služby, predloží údaje a doklady podľa bodu 20 tejto výzvy.

Obstarávateľ si vyhradzuje právo vyzvať úspešného uchádzača na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 10 tejto výzvy týkajúce sa osobného postavenia.

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

1. **Jazyk, v ktorom možno predložiť ponuky:** Štátny jazyk, slovenský jazyk (alebo český jazyk)
2. **Zákazka sa týka projektu / programu financovaného z fondov EÚ:** vlastné zdroje obstarávateľa
3. **Lehota viazanosti cenovej ponuky:** 6 mesiacov
4. **Obhliadka miesta:** nie
5. **Doplňujúce informácie:**

Obstarávateľ vyžaduje, aby úspešný uchádzač v zmluve o poskytovaní služieb najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Obstarávateľ vyžaduje, aby navrhovaný subdodávateľ spĺňal podmienky účasti týkajúce sa osobného postavenia podľa § 32 ods. 1 písm. e) a f) ZVO a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

**Dátum zaslania výzvy na predkladanie ponúk:** 03.09.2024

Prílohy:

1. Príloha č. 1: Opis predmetu zákazky
2. Príloha č. 2: Návrh uchádzača na plnenie kritéria
3. Príloha č. 3: Cenová tabuľka
4. Príloha č. 4: Čestné vyhlásenie uchádzača
5. Príloha č. 5: Čestné vyhlásenie dodávateľa – sankčné opatrenia
6. Príloha č. 6: Informačný formulár
7. Príloha č. 7: Zmluva o poskytovaní služby
8. Príloha č. 8 Zoznam poskytnutých služieb

V Bratislave dňa 03.09.2024

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

 JUDr. Barbora Notová

 vedúca odboru právnych služieb a verejného obstarávania

 **Príloha č. 1**

 **Opis predmetu zákazky**

**Prílohu tvorí samostatný dokument s názvom:**

*Príloha č. 1 Opis predmetu zákazky*

 **Príloha č. 2**

**Návrh uchádzača na plnenie kritérií**

**Prílohu tvorí samostatný dokument s názvom:**

*Príloha č. 2 Návrh uchádzača na pnenie kritéria*

**Príloha č. 3**

 **Cenová tabuľka**

**Prílohu tvorí samostatný dokument s názvom:**

*Príloha č. 3: Cenová tabuľka*

**Príloha č. 4**

**Čestné vyhlásenie uchádzača**

**Prílohu tvorí samostatný dokument s názvom:**

*Príloha č. 4: Čestné vyhlásenie uchádzača- súhlas*

**Príloha č 5**

**Čestné vyhlásenie dodávateľa – sankčné opatrenia**

**Prílohu tvorí samostatný dokument s názvom:**

*Príloha č. 5: Čestné vyhlásenie dodávateľa – sankčné opatrenia*

**Príloha č. 6**

**Informačný formulár**

**Prílohu tvorí samostatný dokument s názvom:**

*Príloha č. 6 Informačný formulár*

**Príloha č. 7**

**Zmluva o poskytovaní služby**

**Prílohu tvorí samostatný dokument s názvom:**

*Príloha č. 7 Zmluva o poskytovaní služby*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)